hotchpotch/miracl-hf-unified huggingface dataset:
Metsäkamppisammal
Metsäkamppisammal (kamppisammal) ("Sanionia uncinata") on kamppisammalten ("Sanionia") sukuun ja väkäsammalten heimoon ("Campyliaceae") kuuluva lehtisammallaji.
Metsäkamppisammal kasvaa yleensä 10–15 senttimetriä pitkäksi ja haaroo melko säännöllisesti. Sillä on sirppimäisesti yhteen suuntaan käyristyneet lehdet, jotka ovat kiiltäviä, keskisuonelliset, laidoiltaan hampaalliset. Versot ovat kärjistä koukkumaisia ja niissä on käyriä, punertavaperäisiä itiöpesäkkeitä.
Metsäkamppisammal elää esimerkiksi haapojen ja raitojen tyvillä, lahopuulla, kallioseinämillä. Se on elinvoimainen ja esiintyy Suomessa koko maan alueella.
Gounzoureye
Gounzoureye on maalaiskunta Gaon alueen Gaon piirissä Malissa. Se sijaitsee Nigerjoen varrella. Asukkaita on 30 800 henkeä (vuonna 2009).
Gounzoureyen kunta rajoittuu pohjoisessa Gaon piirin Soni Ali Berin, idässä Anchawadin ja Gaon, etelässä Gaberon ja lännessä N’Tillitin kuntiin. Seutu kuuluu Sahelin vyöhykkeeseen.
Kuntaan kuuluu 13 kylää. Sen keskupaikka on Wabaria. Asukkaat ovat songhaita, fulbeja, tuaregeja ja arabeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja.
Kunnassa toimii 16 alakoulua, neljä yläkoulua sekä viisi koulutus- ja kehityskeskusta (CED). Terveyskeskuksia on kolme. Nähtävyyksiin kuuluvat Gounzoureyen saari sekä Nigerin yllä kohoava Koiman vaaleanpunainen dyyni.
Hannoverin Gottfried Wilhelm Leibniz -yliopisto
Hannoverin Gottfried Wilhelm Leibniz -yliopisto on Saksassa Hannoverissa toimiva yliopisto, joka on alun perin ollut teknillinen koulu ja sitten teknillinen korkeakoulu. Se on perustettu 1831, ja siellä opiskelee lukuvuonna 2011-2012 20 598 opiskelijaa joista 3 138 on ulkomaalaisia.
Reijo Paananen
Reijo Paananen (s. 9. toukokuuta 1964 Jyväskylä) on SDP:n entinen puoluesihteeri. Hänet valittiin Mikael Jungnerin seuraajaksi SDP:n puoluekokouksessa toukokuussa 2012. Vuoden 2014 puoluekokouksessa hänet valittiin jatkamaan tehtävässä ilman vastaehdokkaita. Nykyisin Paananen työskentelee Pohjoismaiden Teollisuustyöntekijät -yhdistyksen (Industrianställda i Norden, Nordic IN) pääsihteerinä Tukholmassa.
Vuosina 1988–1997 ja 2006–2012 Paananen työskenteli useissa eri tehtävissä SAK:ssa. Hän toimi SDP:n vt. tiedotussihteerinä 2003–2006 ja vaalipäälikkönä vuoden 2004 europarlamenttivaaleissa. Vuosina 1997–1999 Paananen oli Euroopan parlamentin sosialidemokraattisen ryhmän aluepolitiikan ja tietoyhteiskuntatyön erityisavustajana ja vuosina 1999–2000 SDP:n valtuuskunnan pääsihteerinä ja tiedottajana europarlamentissa. Vuosina 2000–2002 Paananen oli Eurooppalainen Suomi ry:n toiminnanjohtaja. Hän oli ehdolla vuoden 2014 europarlamenttivaaleissa, muttei tullut valituksi 1 442 äänellä.
Paananen on avoimesti kertonut olevansa homoseksuaali. Hän on elänyt vuodesta 2006 saakka avoliitossa thaimaalaisen miesystävänsä kanssa Helsingissä. Aiemmin Paananen oli 17 vuotta naimisissa poikansa äidin kanssa.
Dana Airin lento 992
Dana Airin lento 992 oli matkustajalento, joka törmäsi rakennukseen 3. kesäkuuta 2012 Lagosissa lähellä Murtala Muhammedin kansainvälistä lentoasemaa. McDonnell Douglas MD-83 -tyyppisessä lentokoneessa oli 146 matkustajaa ja seitsemän miehistön jäsentä, jotka kaikki menehtyivät onnettomuudessa; lisäksi surmansa sai kymmenen ihmistä maassa. Koneen molemmat moottorit sammuivat ilmassa ennen maahansyöksyä.
Anton Zeilinger
Anton Zeilinger (s. 20. toukokuuta 1945 Ried im Innkreis) on itävaltalainen kvanttifysiikan tutkija.
Zeilinger on Wienin yliopiston kvanttioptiikan ja kvantti-informaation instituutin johtaja. Hän on tehnyt urallaan useita kokeita jotka ovat osoittaneet, että kvanttimaailman oudot ilmiöt eivät ole vain teoriaa, vaan tapahtuvat myös oikeasti. Tämä on tehnyt hänestä nykyajan tunnetuimman ja seuratuimman kvanttifysiikan ilmiöiden tutkijan.
Häneltä on suomennettu kirja "Fotonien tanssi – Einsteinistä kvantti­tele­portaatioon" (Terra Cognita).
Zeilinger on saanut Wolfin palkinnon fysiikasta vuonna 2010.
Pudong
Pudong () on alue Huangpu-joen itäpuolella Shanghaissa, Kiinassa. Alueen pinta-ala on yli 530 neliökilometriä. Alue on kehittynyt nopeasti 1990-luvun alun jälkeen talouskeskukseksi. Alueella on kansainvälisten pankki- ja finanssiyhtiöiden konttoreita. Pudong on Kuopion ystävyyskaupunki.
Joy Adamson
Joy Adamson (syntyään Friederike Victoria Gessner, 20. tammikuuta 1910 Opava, Itävalta-Unkari – 3. tammikuuta 1980 Kenia) oli kirjailija, joka kirjoitti muun muassa kirjan "Perheeseemme kuuluu leijona". Kirjaan pohjautuen on tehty myös elokuva "Elsa – vapaana syntynyt". Adamson murhattiin Shaban luonnonsuojelualueella Keniassa.
Joy Adamsonin aviomiehen George Adamsonin, joka oli villieläinten ja erityisesti leijonien suojelija, murhasi yhdeksän vuotta myöhemmin hänen entinen työntekijänsä.
Mitte
Mitte (saksaa, "keskipiste", "keskusta") on monissa Saksan kaupungeissa käytetty nimi kaupunginosille ja vastaaville. Näitä ovat ainakin:Muita merkityksiä:
Keitele (maalaus)
Keitele on Akseli Gallen-Kallelan maalaus, josta tämä teki yhteensä neljä versiota. Yksi versio on National Galleryssä, toinen Lahden taidemuseossa, kolmas Akseli Gallen-Kallelan Museosäätiöllä ja neljäs suomalaisella yksityishenkilöllä Espanjassa.
Maalaukset Gallen-Kallela maalasi alkuun kesällä 1904 Konginkankaalla Keiteleen rannalla ja viimeisteli seuraavina vuosina näyttelyä varten.
Lichtenberg
Lichtenberg voi tarkoittaa ainakin seuraavia:
Maantieteessä:
Henkilöitä:
Spandau
Spandau voi tarkoittaa:Spandau-alkuinen nimi on lisäksi seuraavilla:
Uno Lindbäck
Uno Lindbäck (s. 11. tammikuuta 1891 – k. ?) oli suomalainen jalkapalloilija.
Lindbäck on jäänyt historiaan Suomen jalkapallomaajoukkueen kaikkien aikojen ensimmäisenä maalintekijänä. Hän vei Suomen 1-0-johtoon Ruotsia vastaan vain kolmen minuutin pelin jälkeen 22. lokakuuta 1911 Eläintarhan kentällä Helsingissä pelatussa ottelussa. Suomen ensimmäinen jalkapallomaaottelu päättyi kuitenkin lopulta Ruotsin 5-2-voittoon.
Ottelu jäi HIFK:a edustaneen Lindbäckin ainoaksi maaotteluksi.
Madagaskarinkanahaukka
Madagaskarinkanahaukka ("Accipiter henstii") on haukkojen heimoon kuuluva lintu. Sitä tavataan Madagaskarilla kaikkialla paitsi lounaisilla alueilla, mutta se on harvinainen esiintymisalueellaan, joskin kaikilla tutkituilla riittävän suurilla metsäalueilla sitä on havaittu. Määräksi on arvioitu 1 000–3 000 yksilöä.
Sen elinpiiriä ovat subtrooppiset ja trooppiset kuivat ja kosteat alavat ja vuoristometsät, kuivat savannit ja viljelmät. Sen keskimääräinen paino on 1 050 grammaa.
Santeri Ahlgrén
Jukka Santeri Ahlgrén (s. 1957) on suomalainen muusikko, näyttelijä ja viihdealan yrittäjä. Hän tuli tunnetuksi vuonna 2007 Yle TV1:ssä esitetystä sarjasta Romano-tv.
Tuusulassa asuva Ahlgrén on yrittäjänä Tuusulalaisessa ravintola Pub Päämajassa ja on lisäksi ollut vuosia järjestämässä Hyrylässä pidettävää "Montturock"-festivaalia. Ahlgrén on toista kauttaan Kokoomuksen edustajana Tuusulan kunnanvaltuustossa. Sinne hänet valittiin ensimmäisen kerran vuoden 2004 kunnallisvaaleissa.
Vuonna 2007 Ahlgrén sai parhaan esiintyjän Venla-palkinnon. Romano-tv:n lisäksi hän on esiintynyt vuonna 2009 sen jatko-osassa Manne maailmalla sekä 2012 valmistuneessa Hurriganes-yhtyeen 40-vuotisjuhladokumentissa.
Onnenonkijat
Onnenonkijat on Billy Wilderin ohjaama satiirinen komedia vuodelta 1966. Wilder käsikirjoitti sen yhdessä pitkäaikaisen yhteistyökumppaninsa I. A. L. Diamondin kanssa.
Tarinassa lakimies (Walter Matthau) huomaa tilaisuuden rahanansaintaan, kun hänen lankonsa, kuvaaja (Jack Lemmon) loukkaantuu jalkapallokentän laidalla, mutta vakuutusyhtiö epäilee asiassa vilunkia. Elokuvanteon aikana Matthau sai sydänkohtauksen ja laihtui sairautensa aikana huomattavasti, ja siksi hän joutuu pitämään takkia sen jälkeen kuvatuissa kohtauksissa. Hänet palkittiin roolista Oscarilla. Elokuva kertoo huippuunsa nousevasta ahneudesta. Sitä on luonnehdittu Hitchcockin "Takaikkunan" käänteisversioksi, jossa etsivät tarkkailevat epäiltyjä mikrofonein ja kameroin.
"The New York Timesin" kriitikot valitsivat "Onnenonkijat" vuonna 2004 yhdeksi kaikkien aikojen tuhannesta parhaasta elokuvasta.
Geoduck
Geoduck ("Panopea generosa") on koillisen Tyynenmeren rannikolla esiintyvä suurikokoinen, merenpohjaan kaivautuva simpukkalaji. Varttununt geoduck elää pohjamudassa metrin syvyydessä. Sieltä työntyy ylös pohjan pintaan simpukan vahva kaksiputkinen sifoni, jonka kautta se kierrättää ruumiiseensa ravintohiukkasia ja happea sisältävää merivettä. Tyypillisesti geoduckin paino on kilon molemmin puolin, mutta suurimmat painavat useita kiloja. Laji saavuttaa suurimman kokonsa noin 15-vuotiaana, mutta voi elää jopa 168-vuotiaaksi.
Geoduckia pyydetään kaupallisesti suuria määriä sen pääesiintymisalueilla Washingtonin osavaltiossa ja Brittiläisessä Kolumbiassa. Suurin osa populaatiosta elää 3-25 metrin syvyydellä, josta sukeltajat keräävät simpukoita yksitellen painevesitekniikan avulla. Viime aikoina on aloitettu geoduckin viljely vuorovesimatalikoilla. Rantapyyntiä harjoitetaan myös vapaa-ajankalastuksena. Kiinassa ja Japanissa geoduckia arvostetaan herkkuruokana ja sen kilohinta on kymmeniä euroja. Sen arvellaan vaikuttavan syöjän seksuaaliseen kykyyn.
Belgian Grand Prix 2012
Belgian Grand Prix 2012 (virallisesti 2012 Formula 1 Shell Belgian Grand Prix) oli Formula 1 -kauden 2012 12. osakilpailu, joka ajettiin 2. syyskuuta Circuit de Spa-Francorchamps'n moottoriradalla Belgiassa.
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. HRT:n Dani Clos ajoi Narain Karthikeyanin tilalla.
Paalupaikalle ajoi ylivoimaisesti Jenson Button. Kimi Räikkönen ajoi aika-ajoissa neljänteen lähtöruutuun, mutta nousi yhden pykälän Pastor Maldonadon saatua lähtöruuturangaistuksen. Heikki Kovalainen oli aika-ajoissa yhdeksästoista, mutta nousi yhden pykälän Nico Rosbergin saatua rangaistuksen.Lähdössä sattui raju kolari jossa osallisina olivat Romain Grosjean, Lewis Hamilton, Fernando Alonso, Sergio Pérez ja Kamui Kobayashi. Grosjean todettiin syylliseksi kolariin ja hänelle langetettiin yhden osakilpailun ajokielto. Jenson Button hallitsi kisaa mielin määrin ja ajoi ylivoimaisesti kauden toiseen voittoonsa. Kimi Räikkönen oli kilpailun kolmas. Heikki Kovalainen oli seitsemästoista.
Asko Kaikusalo
Asko Kullervo Kaikusalo (4. helmikuuta 1941 Helsinki – 10. toukokuuta 2012 Luhanka) oli suomalainen luonnontutkija ja tietokirjailija, joka teki pitkän uran akateemisten piirien ulkopuolisena luonnontutkijana. Koulutukseltaan Kaikusalo oli ylioppilas. Kirjoittajana Kaikusalo teki merkittävää työtä pikkunisäkkäiden parissa ja erityisesti myyräseurannassa. Viimeisessä omaelämäkerrallisessa kirjassaan "Sopulipoluilla" hän kertoo tutkijanuransa alkuvaiheista 50 vuotta aikaisemmin. Eläintutkijana Asko Kaikusalo avusti professori Olavi Kalelan projekteissa. Hänen kiinnostuksensa kohteena olivat yli 40 vuotta nimenomaan sopulit, joiden parissa hän teki paljon maastotöitä. Kaikusalo kirjoitti juttuja myös Eläinmaailma-lehteen.
Eläköön nuoruus!
Jaakko Pakkasvirran lyhytdokumentti vuodelta 1968 jonka tilasi Postisäästöpankki. Dokumentissa esiintyy rockyhtye Blues Section.
Old Ways
Old Ways on Neil Youngin albumi vuodelta 1985.
Kaikki kappaleet Neil Young, jos ei toisin mainita
Fincumet
Fincumet Oy on Parkanossa toimiva kaapeleiden ja muiden metallien kierrätykseen erikoistunut perheyritys. Se on perustettu vuonna 1992. Yhtiöllä on romukaapeleiden käsittelemiseksi Ikaalisissa Suomen suurin granulointilinja. Metallien kierrätyksen ja maahantuonnin lisäksi Fincumet valmistuttaa ja maahantuo kuorma-autojen vaihtolavoja.
Fincumet on sijoittunut useina vuosina Kauppalehden parhaiden yritysten Menestyjät-listalle. Vuonna 2011 sen liikevaihto oli noin 19 miljoonaa euroa, josta valtaosa tuli viennistä.
A. U. Santaheini
Arvo Uljas Santaheini (s. 21. lokakuuta 1899 Lapväärtti) oli suomalainen kirjailija.
Kaaoksen Ystävät
Kaaoksen Ystävät on vuonna 2010 perustettu tamperelainen viisihenkinen yhtye, joka soittaa suomenkielistä grunge rockia. Aiemmin yhtye tunnettiin nimellä Jukka Ruostila & Kaaoksen Ystävät.
Yhtye on saanut paljon radiosoittoa eri radiokanavilla, kuten YleX:llä, Radio 957:ssa, Radio Jyväskylässä ja Radio Cityllä. Yhtyeen kappale ”Eteinen” oli YleX:n Uuden musiikin iltavuoron viikon tehobiisi heinäkuussa 2011 ja single "Pietari Brahe" oli viikon tehona 2014.
Kaaoksen ystävillä on keikkamyyntisopimus NEM Agencyn kanssa.
Heimer Virkkunen
Heimer Adolf Virkkunen (sukunimi vuoteen 1906 "Snellman" ; 27. lokakuuta 1899 Oulu – 29. joulukuuta 1968) oli suomalainen rovasti ja kirjailija.
Virkkunen toimi 1920-luvulla Helsingin NMKY:n ja Suomen Nuorten Kristillisen Liiton palveluksessa. Hänestä tuli 1930 Suomen evankelis-luterilaisen kirkon ensimmäinen nuorisopastori. Vieraillessan 1927 NMKY:n Springfieldin opistossa Massachusettsissa Yhdysvalloissa Virkkunen tutustui siellä lentopalloon ja Suomeen palattuaan hän käynnisti pelin harrastuksen erityisesti NMKY:n piirissä. Vuonna 1931 Virkkunen oli aloitteentekijänä kun Helsingin seurakuntien kesäkotitoiminta alkoi Helsingin Mustasaaressa.
Santo Rocco Gangemi
Santo Rocco Gangemi (s. 16. elokuuta 1961 Messina) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 28. kesäkuuta 1986 ja nimitettiin apostoliseksi nuntiukseksi Salomonsaarille sekä Umbriaticon titulaariarkkipiispaksi 27. tammikuuta 2012. Piispaksi vihkiminen seurasi 17. maaliskuuta. Pääkonsekraattorina toimi Angelo Sodano, jota avustivat Calogero La Piana ja Giovanni Angelo Becciu.
24. maaliskuuta 2012 Gangemi sai lisäksi nimityksen apostoliseksi nuntiukseksi Papua-Uuteen-Guineaan. Hän erosi tehtävistään sekä Papua-Uudessa-Guineassa että Salomonsaarilla 16. huhtikuuta 2013. 6. marraskuuta 2013 hän sai nimityksen apostoliseksi nuntiukseksi Guineaan.
Arturo Lona Reyes
Arturo Lona Reyes (s. 1. marraskuuta 1925 Aguascalientes) on meksikolainen roomalaiskatolinen piispa. Hänet vihittiin papiksi 15. elokuuta 1952 ja nimitettiin Tehuantepecin hiippakunnan johtoon 4. toukokuuta 1971. Piispaksi vihkiminen seurasi 15. elokuuta. Pääkonsekraattorina toimi Manuel Jerónimo Yerena y Camarena, jota avustivat Serafín Vásquez Elizalde ja Bartolomé Carrasco Briseño.
Lona Reyes jäi eläkkeelle 25. marraskuuta 2000.
Mint Tattoo (albumi)
Mint Tattoo on Mint Tattoo -yhtyeen vuonna 1968 julkaistu albumi.
Hugo Manuel Salaberry Goyeneche
Hugo Manuel Salaberry Goyeneche (s. 7. maaliskuuta 1952 San Andrés de Giles) on argentiinalainen roomalaiskatolinen piispa. Hän kuuluu jesuiittoihin. Hän sai pappisvihkimyksensä 3. joulukuuta 1985, ja hänet nimitettiin Azulin hiippakunnan johtoon 24. toukokuuta 2006. Piispaksi vihkiminen seurasi 21. elokuuta. Pääkonsekraattorina toimi Jorge Mario Bergoglio, jota avustivat Emilio Bianchi di Cárcano ja Guillermo José Garlatti.
Níkos Lymperópoulos
Nikólaos ”Níkos” Lymperópoulos (sukunimi usein muodossa "Liberópoulos", , s. 4. elokuuta 1975 Filiatrá, Kreikka) on kreikkalainen jalkapalloilija, pelipaikaltaan hyökkääjä. Hän edustaa Kreikan Superliigassa pelaavaa AEK Ateenaa. Lymperópoulos on uniikki pelaaja Kreikassa, sillä sekä AEK Ateenan että Panathinaikosin fanit palvovat häntä. Joukkueiden välisen kilpailun vuoksi tätä tapahtuu hyvin harvoin. Hän on ainoa pelaaja, joka on kymmenen parhaan maalintekijän joukossa kummassakkin seurassa.
Lymperópoulos on kuulunut myös Kreikan maajoukkueeseen vuodesta 1996 asti. Hän on edustanut maataan kaksissa eri arvokilpailuissa: vuosien 2008 ja 2012 EM-kilpailuissa.
Lymperópoulos aloitti ammattilaisuransa Kreikan neljänneksi korkeimmalla sarjatasolla Delta Ethnikissä Erani Filiatronissa. Hän siirtyi vuonna 1994 Kreikan toiseksi korkeimmalle sarjatasolle Beta Ethnikin Kalamataan. Joukkue nousi Alfa Ethnikiin, ja Lymperópoulos teki 30 ottelussa 11 maalia. Lupaavan kauden jälkeen AEK Ateena ja Olympiakos yrittivät hankkia häntä kesällä 1996, mutta Panathinaikos hankki hänet.
Kesällä 1996 Lymperópoulos siirtyi Panathinaikosiin. Joukkueen päästessä Mestarien liigan välieriin italialaiset Juventus ja Hellas Verona kiinnostuivat hänestä, mutta Lymperópoulos päätti jäädä Panathinaikosiin. Vuonna 2003 hän riitautui Panathinaikosin hallituksen kanssa, jonka jälkeen Lymperópoulos jätti välittömästi seuran. Hän teki joukkueessa 186 liigaottelussa yhteensä 72 maalia. Lymperópoulos valittiin Panathinaikos-vuosinaan Kreikan nuoreksi pelaajaksi vuonna 1996 ja Kreikan vuoden jalkapalloilijaksi vuonna 2000. Hän oli 16 osumallaan Alfa Ethnikin paras maalintekijä vuonna 2003.
Patrick Daniel Koroma
Patrick Daniel Koroma (4. toukokuuta 1950 – 14. joulukuuta 2018) oli sierraleonelainen roomalaiskatolinen piispa. Hänet vihittiin papiksi 18. joulukuuta 1977 ja nimitettiin Keneman hiippakunnan johtoon 26. huhtikuuta 2002. Piispaksi vihkiminen seurasi 29. kesäkuuta. Pääkonsekraattorina toimi Joseph Henry Ganda, jota avustivat John C. O'Riordan ja George Biguzzi.
Colin Cameron Davies
Colin Cameron Davies (10. kesäkuuta 1924 Las Palmas de Gran Canaria – 8. tammikuuta 2017) oli espanjalainen roomalaiskatolinen piispa. Hänet vihittiin Mill Hill -lähetyssaarnaajien papiksi 13. heinäkuuta 1952 ja nimitettiin Ngongin prefektiksi Keniaan 9. heinäkuuta 1964, sitten piispaksi 9. joulukuuta 1976. Piispaksi vihkiminen seurasi 27. helmikuuta 1977. Pääkonsekraattorina toimi Maurice Michael Otunga, jota avustivat Agostino Cacciavillan ja John Njenga.
Davies osallistui Vatikaanin toiseen kirkolliskokoukseen. Hän jäi eläkkeelle 23. marraskuuta 2002.
Cornelius Schilder
Cornelius Schilder (s. 19. syyskuuta 1941 Westwoud) on alankomaalainen roomalaiskatolinen piispa. Hänet vihittiin Mill Hill -lähetyssaarnaajien papiksi 29. kesäkuuta 1968 ja nimitettiin Ngongin hiippakunnan piispaksi Keniaan 23. marraskuuta 2002. Piispaksi konsekroinnin suoritti 25. tammikuuta 2003 Giovanni Tonucci, jota avustivat Colin Cameron Davies ja John Njue.
Schilder erosi tehtävistään hiippakunnan johdossa 1. elokuuta 2009. Häntä kohtaan osoitettiin syytöksiä lapsen seksuaalisesta hyväksikäytöstä.
Antonio Lucibello
Antonio Lucibello (s. 25. helmikuuta 1942 Spezzano Albanese) on italialainen roomalaiskatolinen arkkipiispa ja katolisen kirkon diplomaatti. Hänet vihittiin papiksi 23. heinäkuuta 1967 ja nimitettiin Thurion titulaariarkkipiispaksi sekä apostoliseksi nuntiukseksi Gambiaan, Guineaan ja Liberiaan 8. syyskuuta 1995. Piispaksi konsekroinnin suoritti 4. marraskuuta Angelo Sodano, jota avustivat Giuseppe Uhac ja Andrea Cassone. Vuonna 1996 Lucibello nimitettiin lisäksi apostoliseksi nuntiukseksi Sierra Leoneen.
27. heinäkuuta 1999 Lucibello sai nimityksen apostoliseksi nuntiukseksi Paraguayhyn, sitten 27. elokuuta 2005 Turkkiin ja Turkmenistaniin.
The Running Man (yhtye)
The Running Man oli lyhytikänen englantilainen progeyhtye. Yhtyeessä soittivat Ray Russel (kitara), Alan Greed (basso) ja Alan Rushton (rummut). Yhtye teki yhden levyn, "The Running Man", vuonna 1972. Russel oli soittanut aikaisemmin The John Barry Seven -yhtyeessä. Myöhemmin Russel perusti omaa nimeään kantavan The Ray Russell Bandin.
The Running Man (albumi)
The Running Man on The Running Man -yhtyeen vuonna 1972 julkaistu albumi.
Tuomas Keskimäki
Tuomas Keskimäki (s. 1984 Eura) on porilainen kirjailija, sanoittaja ja muusikko.
Keskimäki on julkaissut useita runoteoksia, sekä yhden romaanin, vuonna 2018.
Keskimäki aloitti yhteistyön folkmetal-orkesteri Korpiklaanin kanssa vuonna 2011 ja on ollut sen jälkeen yhtyeen päätoiminen sanoittaja. Keskimäki on sanoittanut myös Korpiklaanin keulahahmon Jonne Järvelän molemmat Jonne -nimen alla ilmestyneet sooloalbumit vuosina 2014 ja 2017.
Keskimäki oli Kalevalaisen Runokielen Seuran varapuheenjohtaja vuodesta 2007 vuoteen 2015 ja hänet valittiin vuonna 2013 seuran 7:nneksi runomestariksi.
Musiikin puolella Keskimäki on aiemmin soittanut ja/tai sanoittanut sellaisissa orkestereissa kuin Kirjoitusvirhe, Otavanpoika, Taivaannaula, Apea ja Sammontakojat. 
Nykyään Keskimäki on sanoittaja ja vokalisti yhtyeessä Hiidenhauta, sekä sanoittaja, säveltäjä ja kitaristi yhtyeissä Kammo ja Kesä Annankadulla.
Keskimäki on toistuvasti kertonut julkisuudessa olevansa innokas historian harrastaja ja usein hänen runonsa ovatkin käsitelleet historiaa, luontoa, mytologiaa ja uskontoja. Vuonna 2015 Keskimäki tarkensi blogissaan uskonnollista käsitystään, osoittaen kristinuskon kritiikkinsä katolista kirkkoa kohtaan
Rusomuurarimehiläinen
Rusomuurarimehiläinen ("Osmia rufa") on mehiläislaji, joka kuuluu sukuun "Osmia", muurarimehiläiset.
Laji on vähitellen levinnyt Etelä-Suomeen, jossa se havaittiin ensimmäisen kerran vuonna 2006 Imatralla. Se parveilee huhti-toukokuussa, mutta naaraat elävät erakkona muut ajat. Se muuraa pesän erilaisiin koloihin, mistä tulee sen nimi.
Sen varsinaista levinneisyysaluetta ovat Afrikka, Eurooppa, Pohjois-Aasia (lukuun ottamatta Kiinaa). Siitä ei ole ihmiselle haittaa, vaan Luonnontieteellinen keskusmuseo pitää sitä tervetulleena lisänä.
Sytokromi-b5-reduktaasi
Sytokromi-b-reduktaasi eli methemoglobiinireduktaasi on entsyymi, joka osallistuu veren punasolujen methemoglobiinin pelkistämiseen hemoglobiiniksi. Entsyymi siirtää elektroniparin NADH-molekyyliltä ferrisytokromi b:lle, joka pelkistyy ferrosytokromi-b:ksi. Tämä proteiini puolestaan pelkistää methemoglobiinin hemoglobiiniksi. Sytokromi-b-reduktaasin EC-numero on EC1.6.2.2 ja CAS-numero 9032-25-1.
Ihmisen punasolujen sytokromi-b-reduktaasin aminohappoketju koostuu 275 aminohaposta ja mikrosomeissa esiintyvä entsyymi on 25 aminohappoa pidempi. Toimiakseen entsyymi tarvitsee koentsyymikseen FAD-molekyylin. Sytokromi-b-reduktaasin rakenteessa on spesifiset kohdat sekä substraattina toimivan NADH:n että FAD:n sitoutumiselle. Entsyymin toimintaa inhiboivat muun muassa elohopea, p-kloorimerkuribentsoehappo ja eräät lääkkeet kuten mepakriini ja dikumaroli.
Mutaatiot sytokromi-b-reduktaasin tuotantoa ohjaavissa geeneissä voivat johtaa entsyymin puutostilaan. Mutaatiot ovat resessiivisiä ja periytyvät autosomaalisesti. Sairauden tyypillisiä oireita ovat methemoglobinemia, syanoosi ja vaikea lihasten heikkous rasituksen jälkeen. Vaikeissa tapauksissa puutotilalla voi olla vaikutuksia henkiseen kehitykseen ja se voi olla myös tappava.
Rauha (kylä)
Rauha on kylä Lappeenrannassa, entisen Joutsenon kunnan alueella. Rauhan naapurikyliä ovat Papusenranta, Repokivi ja Asemarinne, jossa sijaitsee Rauhan rautatieasema. Kylässä toimi vuoteen 2000 asti Rauhan psykiatrinen sairaala.
Rauha sijaitsee luonnonkauniilla paikalla Saimaan rannalla, ja paikalle rakennettiin vuonna 2011 uusi Holiday Club Saimaa. Syksyllä 2012 alueelle valmistui Atreenalin Seikkailupuisto Saimaa.
John C. O’Riordan
John C. O’Riordan (6. tammikuuta 1924 Effin – 22. marraskuuta 2016) oli Sierra Leonessa toiminut irlantilainen roomalaiskatolinen piispa. Hänet vihittiin spiritaanien papiksi 29. kesäkuuta 1952 ja nimitettiin Keneman hiippakunnan johtoon 4. kesäkuuta 1984. Piispaksi vihkiminen seurasi 2. joulukuuta. Pääkonsekraattorina toimi Joseph Henry Ganda, jota avustivat Michael Kpakala Francis ja Boniface Nyema Dalieh.
O’Riordan jäi eläkkeelle 26. huhtikuuta 2002.
Boniface Nyema Dalieh
Boniface Nyema Dalieh (9. joulukuuta 1933 Pleebo – 25. huhtikuuta 2014) oli liberialainen roomalaiskatolinen piispa. Hänet vihittiin papiksi Cape Palmasiin 11. heinäkuuta 1965 ja nimitettiin sen apostoliseksi vikaariksi sekä Talaptulan titulaaripiispaksi 17. joulukuuta 1973. Piispaksi vihkiminen seurasi 17. maaliskuuta 1974. Pääkonsekraattorina toimi Thomas Joseph Brosnahan, jota avustivat Francis Carroll ja Anthony Saliu Sanusi.
Dalieh sai 19. joulukuuta 1981 nimityksen Cape Palmasin piispaksi, jona hän toimi, kunnes jäi eläkkeelle 15. lokakuuta 2008.
Martti Hanhela
Martti Hanhela (s. 14. syyskuuta 1955) on suomalainen luontokuvaaja ja -äänittäjä, joka aloitti uransa vuonna 1975. Hänen veljensä on luontokuvaaja Heino Hanhela. Samanaikaisesti veljekset perustivat uuden yhtiön, jonka nimeksi tuli M. ja H. Hanhela Oy, joka toimii edelleen heidän omistuksessaan. Yritys julkaisee veljesten kuvaamia luontoaiheisia juttuja.
Veljekset Martti ja Heino Hanhela perustivat yhteisen yrityksen Velj. Hanhela Ky vuonna 1978. Yrityksen kautta veljekset hyödynsivät tallentamansa luonnonkuvat ja -äänitteet. Vuonna 1988 suuri kustantaja osti veljeksien yhtiön.
Samoihin aikoihin kun veljekset myivät Velj. Hanhela Ky -yrityksen, he perustivat toisen yrityksen ammattiensa tueksi. Yrityksen nimeksi tuli M. ja H. Hanhela Oy, joka toimii edelleen heidän omistuksessaan. Yritys julkaisee veljesten kuvaamia luontoaiheisia juttuja.
M. ja H. Hanhela Oy sijaitsee Utajärvellä, Särkijärven kylässä. Yrityksen toimitiloja sijaitsee myös Ylikiimingissä.
Holiday Club Saimaa
Holiday Club Saimaa on Holiday Club Hotels & Resortsin omistama kylpylähotelli ja loma-asuntokohde Rauhassa Lappeenrannassa, entisen Joutsenon kunnan alueella. Etäisyys Imatralle on seitsemän kilometriä ja Lappeenrantaan 35 kilometriä.
Holiday Club Saimaan paikalla oli kauan sitten toiminut hyvinvointikylpylä ja sairaala Rauhan sairaalakiinteistöissä. 2000-luvulla sairaala kuitenkin lakkautettiin ja kiinteistöt luonnonkauniilla paikalla jäivät tyhjilleen.
Holiday Club päätti vuonna 2009 aloittaa uuden kylpylähotellin rakentamisen entisiin sairaalakiinteistöihin. Vanhat kiinteistöt kunnostettiin ja viereen rakennettiin uusia rakennuksia. Investointi arvioitiin noin sadan miljoonan arvoiseksi, mikä tekee siitä Holiday Club Resortsin historian suurimman.
Holiday Club Saimaa avajaisia vietettiin marraskuussa vuonna 2011.
Holiday Club Saimaalla on kolme erilaista hotellia, Villas-huoneistoja ja loma-asuntoja. Gant-hotelli käsittää 21 huonetta ja Harmony Span. Castle-hotellissa on 63 huonetta. Castle-hotelli sijaitsee vanhassa Rauhan sairaalan päärakennuksessa. Castle-hotellin kaikki huoneet ovat keskenään hieman erilaisia. Osasta Castle-hotellin ylimpien kerrosten huoneista on näköala Saimaalle. Club-hotellissa on 137 huonetta, ja se on suunnattu erityisesti perheille. Osassa huoneista on parveke tai terassi. Villas-huoneistot ovat yksityisesti omistettuja huoneistoja, joita vuokrataan Holiday Club-varausjärjestelmän kautta. Huoneistoissa on oma sauna ja täysin varusteltu keittiö. Holiday Club Saimaalla on myös loma-asuntoja, joissa kaikissa on keittiö, sauna, olohuone ja vähintään kaksi makuuhuonetta.
Holiday Club Saimaalla on neljä ruokaravintolaa erilaisilla teemoilla:Lisäksi kohteessa on useita erilaisilla teemoilla olevia kahviloita ja baareja: Angry Birds-kahvila Capri-rakennuksessa, Beatles Bar kylpylän lipunmyynnin yhteydessä, keilabaari keilahallin yhteydessä, golfklubin kahvila golf-kentän yhteydessä, Sun Deck-baari hotellin aurinkokatolla, sekä saunamaailman baari.
Alueella voi harrastaa mm. sulkapalloa, padelia, pöytätennistä, luistelua, keilausta ja biljardia. Hotellissa on kuntosali. Holiday Clubin oma golfkenttä sijaitsee n. 1 km etäisyydellä hotellin päärakennuksesta. Lisäksi alueella toimii erilaisia seikkailupalveluyrityksiä, mm. Atreenalin sekä Saimaa Adventures.
Kylpylä Cirque du Saimaassa on muun muassa suuri vesiliukumäki, hierovia suihkuja ja saunamaailma. Kylpylän keskellä on suihkulähdetasanne. Tasaisin väliajoin kylpylässä alkaa soimaan vaihtuva musiikkikappale, ja suihkulähdetasanteen suihkulähteet alkavat suihkuamaan ja värivalot vaihtumaan kappaleen tahdissa.
Holiday Club Arena on NHL-kokoinen, pääasiassa jäähallina käytettävä tapahtuma-areena, jossa voidaan järjestää messuja ja suuria tapahtumia.
Heino Hanhela
Heino Hanhela (s. 26. helmikuuta 1953) on suomalainen luontokuvaaja ja -äänittäjä. Hänen veljensä on luontokuvaaja Martti Hanhela. Veljeksien omistuksessa toimii yhtiö M. ja H. Hanhela Oy, joka sijaitsee Utajärven Särkijärven kylässä. Yhtiön toimitiloja sijaitsee myös Ylikiimingissä. Yritys tuottaa ja julkaisee veljesten kuvaamia luontoaiheisia juttuja.
Veljeksien tuotantoa on esitetty mm. Yle TV1 -kanavalla. Tärkeimmät luontokuvausvideot on kuvattu 1980–1990 -luvuilla. Vuosina 1978–1988 veljekset omistivat yrityksen Velj. Hanhela Ky, joka myytiin suurelle kustantajalle.
Thierry Neuville
Thierry Neuville (s. 16. kesäkuuta 1988 Sankt Vith) on belgialainen ralliautoilija. Hän on ajanut kaudesta 2014 alkaen rallin MM-sarjassa Hyundain tehdastallin kuljettajana.
Neuville aloitti WRC-uransa vuonna 2008 Suomen rallissa. Hän kilpaili yksittäisissä WRC-kilpailuissa vuoteen 2010. Vuosina 2009-11 Neuville kilpaili Intercontinental Rally Challenge -sarjassa voittaen kaksi kilpailua. Vuonna 2010 hän kilpaili myös JWRC-sarjassa voittaen yhden kilpailun. Vuonna 2012 Neuville kilpaili MM-sarjassa Citroenin junioritallissa. Hän saavutti ensimmäiset pisteensä sijoittumalla kahdeksanneksi Portugalin rallissa.
Neuville sijoittui toiseksi Suomen MM-rallissa 2013. Hän ajoi kauden aikana neljä kertaa peräkkäin toiseksi ja sijoittui lopulta myös MM-sarjan toiseksi.
Kaudella 2014 Neuville otti uransa ensimmäisen voiton Saksan rallissa, kun edellä ajaneet Sebastien Ogier, Jari-Matti Latvala ja Kris Meeke joutuivat keskeyttämään. Kyseessä oli myös Hyundain ensimmäinen voitto rallin MM-sarjassa.
Neuville on sijoittunut MM-sarjassa toiseksi vuosina 2013, 2016, 2017 ja 2018.
Antero Raimo &amp; Ovet
Antero Raimo & Ovet on suomalainen vuonna 1992 perustettu humppayhtye. Sen perustajajäsenet olivat toisensa tunteneita vantaalaisia ja helsinkiläisiä opettajia. Yhtye on esiintynyt muun muassa Provinssirockissa ja Ankkarockissa. Tunnetuimpia kappaleita ovat ”Mustikanpoiminta”, ”Kiitos minä” ja ”Nassulan saunavuoro”.
Aiempia jäseniä ovat Tuomo Korpela (basso) ja Hannele Voutilainen (viulu).
Gabero
Gabero on maalaiskunta Gaon alueen Gaon piirissä Malissa. Sen pinta-ala on 3 500 neliökilometriä. Asukkaita on 25 700 henkeä (vuonna 2009).
Gaberon kunta rajoittuu lännessä Gaon piirin N’Tillitin, pohjoisessa Gounzoureyen, idässä Anchawadin sekä etelässä Ansongon piirin Baran kuntiin. Seutu kuuluu Sahelin vyöhykkeeseen. Sen läpi virtaa Nigerjoki.
Kuntaan kuuluu 15 kylää ja yksi paimentolaisryhmä. Keskuspaikka on Haoussa Foulane, joka sijaitsee 45 kilometriä Gaosta etelään. Asukkaat ovat fulbeja, songhaita, tuaregeja, sorkoja, bozoja sekä arabeja. Vallitseva uskonto on islam.
Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi ja durra. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja.
Kunnassa on yhdeksän ala- ja kolme yläkoulua sekä kolme koulutus- ja kehityskeskusta (CED). Terveyskeskuksia on kolme.
Anchawadi
Anchawadi on maalaiskunta Gaon alueen Gaon piirissä Malissa. Kunnassa on 19 300 asukasta (vuonna 2009).
Anchawadin kunta rajoittuu pohjoisessa Kidalin alueeseen, idässä Ménakan ja Ansongon piireihin, etelässä Gaon piirin Gaberon sekä lännessä Gaon, Soni Ali Berin ja Tilemsin kuntiin. Seutu kuuluu kuivuudesta kärsivään Sahelin vyöhykkeeseen.
Kuntaan kuuluu 40 paimentolaisryhmää. Sen keskuspaikka on Djebock, joka sijaitsee 45 kilometriä Gaosta itään. Asukkaat ovat etupäässä tuaregeja, arabeja ja fulbeja. Vallitseva uskonto on islam.
Seudun pääelinkeino on karjanhoito. Kotieläimiä ovat naudat, lampaat, vuohet, aasit ja kamelit. Lisäksi viljellään durraa sekä harjoitetaan keräilyä, kaupankäyntiä ja käsityöammatteja.
Kunnassa on kymmenkunta alakoulua, yksi yläkoulu sekä kaksi koulutus- ja kehityskeskusta (CED). Djebockissa on terveyskeskus ja lisäksi on yksi terveysasema.
Hamzakoma
Hamzakoma (myös "Hanzakoma") on maalaiskunta ja sen keskuspaikka Timbuktun alueen Gourma-Rharousin piirissä Malissa. Se sijaitsee Nigerjoen sivuhaaran varrella 55 kilometriä Gourma-Rharousista länteen. Kunnassa on 7 900 asukasta (vuonna 2009).
Hamzakoman kunnan pinta-ala on arviolta 3285 neliökilometriä. Se rajoittuu pohjoisessa Gourma-Rharousin piirin Sérérén ja Rharousin, idässä Ouinerdenin, etelässä Inadiatafanen ja lännessä Haribomon kuntiin sekä luoteessa Timbuktun piirin Lafian, Bourem-Inalyn ja Berin kuntiin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Kunnan pohjoisrajalla virtaa Nigerjoki. Pohjoisessa on myös joukko vadeja ja ajoittain kuivuvia järviä.
Kuntaan kuuluu yksi kylä ja 23 paimentolaisryhmää. Asukkaat ovat tuaregeja, belloja ja songhaita. Vallitseva uskonto on islam.
Seudun pääelinkeino on karjanhoito. Lisäksi harjoitetaan maanviljelyä, kalastusta ja kaupankäyntiä. Palveluihin kuuluu muutama koulu ja kaksi terveysasemaa.
Banikane
Banikane on maalaiskunta ja sen keskuskylä Timbuktun alueen Gourma-Rharousin piirissä Malissa. Se sijaitsee Nigerjoen varrella 25 kilometriä piirin keskuksesta Rharousista itään. Kunnassa on 9 400 asukasta (vuonna 2009).
Banikanen kunta rajoittuu pohjoisessa Timbuktun piirin Berin, idässä Bouremin piirin Bamban, etelässä Gourma-Rharousin piirin Ouinerdenin ja lännessä Rharousin kuntaan. Seutu kuuluu aavikoitumisesta kärsivään Sahelin vyöhykkeeseen.
Kuntaan kuuluu kahdeksan kylää ja viisi paimentolaisryhmää sekä Egayenen yhteisö. Asukkaat ovat etupäässä songhaita, tuaregeja ja bozoja. Vallitseva uskonto on islam.
Seudun pääelinkeinot ovat maanviljely ja karjanhoito. Lisäksi harjoitetaan kalastusta, kaupankäyntiä ja käsityöammatteja. Monet käyvät ansiotöissä Malin kaupungeissa tai ulkomailla.
Kunnassa on kuusi koulua, jotka tavoittavat yli 90 % ikäluokasta. Egacharissa on terveysasema.
Outta My Head (kappale)
”Outta My Head” on Suomen kuudennen Idols-voittajan Diandran toinen single, hänen heinäkuussa 2012 julkaistavalta debyyttialbumilta. Kappale on alun perin itävaltalaisen Popstars-tyttöbändi BFF:n vuonna 2011 julkaisema debyyttisingle. Kappale kuultiin ensimmäisen kerran YleX:n Uuden musiikin aamuvuorossa 4. kesäkuuta 2012 ja digitaalisesti se julkaistiin 13. kesäkuuta.
Kappaleeseen kuvattiin musiikkivideo heinäkuussa 2012.
Urheiluvuosi 2006
Urheiluvuosi 2006 käsittelee vuoden 2006 merkittäviä uutisia ja tapahtumia urheilussa.
Vuoden 2006 merkittävimmät urheilutapahtumat olivat talviolympialaiset Torinossa, Italiassa, ja jalkapallon maailmanmestaruuskilpailut Saksassa. Merkittävimmistä palloilulajeista myös koripallon ja lentopallon maailmanmestaruuksista kilpailtiin.
Nick Út
Huỳnh Công "Nick" Út (29. maaliskuuta 1951 Long An) on vietnamilainen sota- ja celebrity-kuvaaja, jonka tunnetuin työ on Pulitzer-palkittu valokuva Trang Bangin napalm-iskun runtelemasta tytöstä (Phan Thị Kim Phúc) 8. kesäkuuta 1972. Uutistoimisto Associated Pressin (AP) julkaisemasta mustavalkoisesta valokuvasta tuli Vietnamin sodan tunnetuin symboli. Sodan viimeisinä päivinä huhtikuussa 1975 Nick Út evakuoitiin ilmateitse Filippiinien kautta pakolaisleirille Camp Pendletoniin Kaliforniaan. Hän työskentelee edelleen AP:n palveluksessa ja asuu Yhdysvalloissa.
Sirkka Kupila-Ahvenniemi
Sirkka Kupila-Ahvenniemi (o.s. Kupila) (5. heinäkuuta 1927 Vaasa – 1. huhtikuuta 2012 Seinäjoki) oli suomalainen professori. Hän oli vuodesta 1963 Oulun yliopiston kasvitieteen apulaisprofessori ja vuodesta 1966 kasvifysiologian professori, eläkkeelle hän jäi 1991.
Kupila-Ahvenniemen vanhemmat olivat Akseli Kupila ja Vieno Pellinen. Hän tuli ylioppilaaksi Vaasan yhteiskoulusta 1946 ja valmistui Helsingin yliopistosta filosofian kandidaatiksi 1954, farmaseutiksi ja filosofian lisensiaatiksi 1956 ja tohtoriksi 1958. Post doc -tutkijana Ottawassa Kanadassa Kupila-Ahvenniemi oli 1958–1960 ja ASLA Fulbright -stipendiaattina Kalifornian yliopistossa Davisissa 1961–1962. Turun yliopiston assistentti hän oli 1960–1964, kasvitieteen dosentti 1963–1970, vt. apulaisprofessori 1962–1963 ja vs. professori 1963. Oulun yliopiston apulaisprofessori Kupila-Ahvenniemi oli 1963–1966, vt. professori 1965–1966 ja professori 1967–1991. Kasvitieteen laitoksen esimiehenä hän toimi 1971–1980 ja varajohtajana 1985–1991 sekä elektronioptiikan laitoksen johtokunnan jäsenenä ja johtokunnan puheenjohtajana 1970–1988. Kupila-Ahvenniemellä oli useita luottamistehtäviä oman alansa kotimaisissa ja kansainvälisissä järjestöissä, mutta myös esimerkiksi Professoriliitossa ja Oulun akateemisten naisten yhdistyksessä, Suomalaisen tiedeakatemian jäsen hän oli vuodesta 1975. Oulun yliopisto maalautti taiteilija Paavo Tolosella Kupila-Ahvenniemen muotokuvan 1987.
Kupila-Ahvenniemi kehitti kasvien aineenvaihduntaa, hormonaalista säätelyä ja solubiologiaa käsittelevää opetusta. Virkakautensa alussa hän kehitti alkuvaiheissaan ollutta opetustyötä ja oli myös tutkimustyössä edelläkävijä. Hän haki oppia alan tutkimusmenetelmistä ulkomailla ja edisti tutkimustyötä myös kansainvälisesti. Hänen keskeistä tutkimusalaansa oli mänty, jonka kukkimisen ja talvesta selviytymisen biologisista perusteita saatiin hänen työnsä ansiosta uutta tietoa. Kupila-Ahvenniemi oli perustamassa myös Biocenter Oulua.
Kupila-Ahvenniemen puoliso vuodesta 1963 oli maanviljelijä Viljo Ahvenniemi (s. 1930).
Aleksanteri II:n patsas (Moskova)
Aleksanteri II:n patsas on Aleksanteri II:n kunniaksi pystytetty monumentti Kristus Vapahtajan katedraalin lähellä Moskovassa. Muistomerkki paljastettiin vuonna 2005. Aikaisempi monumentti paljastettiin vuonna 1898 ja tuhottiin vuoteen 1931 mennessä. Monumentti tunnetaan myös nimellä Keisari Aleksanteri II:n muistomerkki.
Alkuperäistä muistomerkkiä alettiin rakentaa vuonna 1893, ja se valmistui vuonna 1898. Sen suunnittelivat Aleksandr Opekušin, Pjotr Žukovski ja Nikolai V. Sultanov. Alkuperäisen veistoksen jalusta oli valmistettu Suomen Karjalasta tuodusta punaisesta graniitista.Muistomerkin patsas tuhottiin vuonna 1918 mutta vasta vuonna 1931 tuhottiin koko muistomerkki Stalinin määräyksestä.
Nykyisen muistomerkin rakentaminen aloitettiin vuonna 2004, ja se valmistui seuraavana vuonna. Nykyinen Aleksanteri II:n patsas on pienempi kuin alkuperäinen. Aleksanteri II:n patsas on viisi metriä korkea pronssiveistos, joka on viisimetrisen jalustan päällä. Veistoksen jalustassa olevassa laatassa lukee Aleksanteri II:n saavutuksia, muun muassa se, että hän vapautti miljoonia talonpoikia orjuudesta.
kuvia alkuperäisestä monumentista
TUL:n pesäpallomestaruus 1973
Työväen Urheiluliiton miesten pesäpallomestaruus vuonna 1973 ratkaistiin Ruukissa 9.9. Mestaruuden voitti Jokioisten Koetus, toiseksi tuli Jyväskylän Lohi ja kolmanneksi Ruukin Into. Mestarijoukkueessa pelasivat: Esa Hacklin, Tapio Hacklin, Martti Pomell, Jorma Hacklin, Pentti Hacklin, Timo Hacklin, Harri Filppula, Matti Kallio, Kalervo Mäntyvaara, Leo Lehti, Reino Saarela, pelinjohtaja Risto Lintula.
Ikämiesten mestaruuden voitti Keljon Viesti, seuraavina Jyväskylän Lohi, Hyvinkään Apollo ja Forssan Alku.
15 vuotiaiden sarjassa paras oli Jyväskylän Lohi, seuraavina Jokioisten Koetus, Loimaan Leisku ja
Forssan Alku.
50–50 (visailuohjelma)
50:50 on tietokilpailu, joka tarjoaa suuria rahasummia vastaamalla joukkoon eritasoisia ja satunnaisia monivalintakysymyksiä. Formaatti on spin-off Haluatko miljonääriksi? -visailuohjelmasta. Formaatin on luonut 2waytraffic ja sitä esitetään monissa maissa ympäri maailmaa.
Ensimmäisellä kierroksella, pelaavan parin täytyy vastata kymmeneen kysymykseen. Kukin kysymys on arvoltaan eri satunaisen summan, ja kaikki rahat jotka he voittavat menevät heidän jättipottiinsa (jackpot).
Jos he missä tahansa vaiheessa vastaavat kysymykseen väärin, summa jättipotissa puolittuu. Pari pelaa yhdessä mutta heidän pitää vastata kuhunkin kysymykseen erikseen ja voivat siksi vaihtaa toistensa vastauksia. Kymmenennen kysymyksen jälkeen, pelaava pari ottaa heidän jättipottimääränsä finaaliin, missä heillä on mahdollisuus moninkertaistaa määrä kymmenellä.
Vain yksi pelaaja parista näkee kysymyksen ja sen kaksi vastausta, ja hänellä on vain kymmenen sekuntia aikaa valita yksi. Juontaja kääntyy toiseen pelaajaan päin ja esittää hänelle kysymyksen ja vastauksen jonka ensimmäinen pelaaja valitsi. Hän ei esitä vastausta jonka kumppani hylkäsi. Pelaaja 2:n täytyy nyt päättää onko samaa mieltä Pelaaja 1:n kanssa kysymykseen liittyen, vai valitseeko eri vaihtoehdon.
Juontaja esittää kaikki viisi kysymystä finaalissa täsmälleen samalla tavalla. Pelaaja 1:n, sitten pelaaja 2:n täytyy päättää, ja Pelaaja 2 olisi nähty vain yhden kahdesta vaihtoehdosta. Siellä on nyt viisi lukittua vastausta. Nyt Pelaaja 2:den on tutkittava kaikki viisi vastausta ja tehdä ratkaiseva päätös. Kuinka monta kysymystä he ajattelevat saaneen oikein niiden välillä? Mitä enemmän oikeita vastauksia he ovat saaneet, sitä suuremmaan määrän he voivat voittaa, mutta heidän pitää olla tarkkoa, liian paljon tai liian vähän ja pari ei voita mitään.
Ricardo Triviño
Ricardo Triviño (s. 15. helmikuuta 1973) on meksikolainen ralliautoilija. Hän aloitti WRC-uransa vuonna 2002 Katalonian rallissa. Hän kilpaili yksittäisissä WRC-kilpailuissa vuosina 2002-11. Vuonna 2011 Triviño voitti Carrera Panamericana-sarjan mestaruuden. Vuonna 2012 Triviño kilpailee PWRC-sarjassa. Hän saavutti uransa ensimmäiset WRC-pisteet ajamalla kymmenenneksi meksikon rallissa.
TUL:n pesäpallomestaruus 1974
Työväen Urheiluliiton miesten pesäpallomestaruus vuonna 1974 ratkaistiin Tervakoskella 7.9. Mestaruuden voitti Jokioisten Koetus, toiseksi tuli Jyväskylän Lohi ja kolmanneksi Tervakosken Pallo-Jehut. Mestarijoukkueessa pelasivat: Markku Leino, Timo Hacklin, Leo Lehti, Harri Filppula, Martti Pomell, Tapio
Hacklin, Matti Kallio, Jorma Hacklin, Kalervo Mäntyvaara, Raineri Vilppula, Hannu Hätönen, Jouko Heinimäki ja pelinjohtajana Risto Lintula.
Ikämiesten mestaruuden voitti Forssan Alku, toiseksi sijoittui Keljon Viesti ja kolmanneksi Hyvinkään Apollo.
15 vuotiaiden sarjassa paras oli Jyväskylän Lohi, seuraavina olivat Loimaan Leisku, Jokioisten Koetus, Forssan Alku ja Humppilan Veikot.
Toyota Corona Mark II
Toyota Corona Mark II tai Mk II oli Toyota Motor Corporationin mallisarja, jota valmistettiin vuodesta 1968 vuoteen 2007. Samalla mallimerkinällä on valmistettu useita eri korimalleja ja eri markkina-alueilla Mark II on kulkenut myös täysin eri mallinimellä. Vaikka samaa mallia on myyty monella eri nimellä, on korimallin koodi kuitenkin sama ympäri maailman.
Suomen markkinoille tuotiin Corona Mk II:n ensimmäisen ja toisen sukupolven malleja, kaikkina koriversioina.
Kolmannen (X30 / X40, 1976–1980 ) ja neljännen ( X50 / X60, 1980–1984 ) sukupolven mallit myytiin täällä Toyota Cressida nimellä.
Corona Mk II esiteltiin vuonna 1968 Japanissa ja myös vienti aloitettiin samana vuonna. Kokoluokassaan se sijoittui jo markkinoilla olevien, pienemmän Coronan ja isomman Crownin väliin. Pohjalevynä käytettiin jo olemassa olevaa Coronan rakennetta, mutta kooltaan Mk II oli isompi niin ulkoa kuin sisätiloiltaan. Sisätilojen varustus oli oman aikakautensa parhaimpia, jotkin varusteet olivat samoja ylellisemmän Crownin kanssa.
Tekniikan järjestely oli aikakaudelleen tyypillinen, moottori edessä pitkittäin, sen jatkeena vaihdelaatikko ja takapyöräveto. Vaihteenvalitsin oli sedan ja coupe mallissa lattiassa, farmarimallissa oli rattivalitsin, koska etupenkki oli yhtenäinen kolmen hengen sohvaistuin. Lattiavalitsimella vaihteisto oli 4-portainen, rattivalitsimella 3-portainen.
Etupyörien ripustus oli järjestetty päällekkäisin kolmiotukivarsin ja kierrejousin. Jäykkä taka-akseli oli ripustettu pitkittäisin lehtijousin.
Eurooppaan tuotujen versioiden moottorivaihtoehdot olivat aluksi T60 sedan ja T70 coupe -malleissa 1.5 2R ja 1.6 7R. Mallistolle parikin kertaa tehdyn kasvojenkohotuksen myötä myös moottorivalikoimaa muutettiin, kun 1.6 7R-moottorin tilalle tuli 1.7 6R.
Myös mallimerkinnän loppunumero vaihtui kasvojenkohotuksen myötä.
RT62 sedan ja RT72 coupe -mallien moottorina oli 1.9 8R
RT63 sedan, RT73 coupe ja RT78 / 79 farmari -mallien moottorina oli 2.0 18R.
Toisen sukupolven Corona Mark II oli nyt saanut oman, X-sarjan, pohjalevyn, Corona Mk I:n T-pohjalevyn tilalle. Korimallien merkinnät olivat siten myös muuttuneet edellisistä, X20 oli nyt mallimerkintänä 2-ovisille coupeille, kun the X10 oli sedan ja farmarimallien koodi. Joillain markkina-alueilla oli saatavana keulalle kuusisylinterisiä rivimoottoreita, Suomeen Corona Mk II:a ei näillä koneilla tuotu. Coupe malleja tuotiin Eurooppaan perusversiota tehokkaammalla 18R-G moottorilla. Kori oli kokenut edeltäjäänsä verraten täydellisen muodonmuutoksen. Vuonna 1973 mallit saivat osakseen keulan ja perän kevyen muutoksen.
Euroopan moottoriversiot:
Eyvind Brynildsen
Eyvind Brynildsen (s. 14. tammikuuta 1988) on norjalainen ralliautoilija. Hän aloitti WRC-uransa vuonna 2006 Ruotsin rallissa. Hän on kilpaillut yksittäisissä WRC-kilpailuissa vuosina 2007-11. Vuosina 2008-09 Brynildsen kilpaili PWRC-sarjassa ja vuosina 2010-11 SWRC-sarjassa. Vuonna 2012 Brynildsen saavutti uransa ensimmäiset WRC-pisteet ajamalla kymmenenneksi Ruotsin rallissa.
Tahko SpaSuites
Tahko SpaSuites on Holiday Clubin omistama loma-asuntokohde Tahkovuorella Nilsiässä.
Tahko SpaSuitesin huoneistot on jaettu kolmeen huoneistokategoriaan, ja asunnot sijaitsevat kolmessa rakennuksessa (Orange, White ja Black).
Kaikissa huoneistoissa on parveke.
Cristian Ledesma
Cristian Daniel Ledesma (s. 24. syyskuuta 1982) on Argentiinassa syntynyt jalkapalloilija, joka edustaa seurajoukkuetasolla Laziota ja maajoukkuetasolla Italiaa. Ledesma on pelipaikaltaan keskikenttäpelaaja.
Kawasaki Ki-48
Kawasaki Ki-48 "Sokei" (liittoutuneiden raportointinimi Lily) oli japanilainen keskiraskas (vuoden 1939 normien mukaan) kaksimoottorinen pommikone toisessa maailmansodassa. Koneen suunnittelijan Takeo Doin, esikuvana oli neuvostoliittolainen Tupolev SB-2.
Konetyyppiä valmistettiin vuosien 1940–1945 välillä lähes 2 000 kappaletta. Sen nopeus oli yli 500 km/h, ja se olikin pommikoneeksi, etenkin japanilaisvalmisteiseksi (niiden nopeudet olivat yleensä alle 500 km/h) suhteellisen nopea. Koneen puolustusaseistus oli suhteellisen kevyt: 3x 7,7 mm konekivääriä, kaikki eri ampumoihin, joita siis 3 kpl sijoitettuna. Enimmäispommikuorma oli 800 kiloa.
Kaksi Nakajiman 14-sylinteristä Ha-115-tähtimoottoria tuottivat kumpikin tehoa 1 150 hevosvoimaa. Lakikorkeus oli 10 100 metriä. Teknisiä tietoja koskevat arvot olivat peräisin viimeisimmistä valmistetuista alatyypeistä. Nopeaa konetta ei käytetty esimerkiksi yöhävittäjänä. Saksassa vastaavasti toimittiin kylläkin, eli muuntamalla joitain nopeampia pommikoneita yöhävittäjäkäyttöön (esim. Do-17, Ju 88).
Rakkaudella katettu
Rakkaudella katettu on Sub -kanavan ohjelma, jossa etsitään tosirakkautta hyvän ruoan kautta. Sinkut, jotka ovat toisilleen tuntemattomat yrittävät tehdä vaikutukset vastakkaiseen sukupuoleen kokkauksillaan. Menun avulla tehdään päätös tulevista sokkotreffeistä. Sarja perustuu "Dinner Date" -formaattiin.
Yazeed Al-Rajhi
Yazeed Al-Rajhi (s. 5. toukokuuta 1981 Riad, Saudi-Arabia)) on saudiarabialainen ralliautoilija. Hän debytoi WRC-sarjassa vuonna 2007 Jordanian rallissa. Seuraavana vuonna hän kilpaili samassa kilpailussa. Vuonna 2009 hän kilpaili IRC-sarjassa ja MERC-sarjassa, jossa hän on saavuttanut viisi voittoa. Uran ensimmäinen pistesija ja tähän asti paras saavutus on ollut kauden 2012 Akropolis-rallin kahdeksas sija. Kaudella 2013 Al-Rajhi ajoi viimeiselle pistesijalle eli 10. Ruotsin rallissa.
Torshälla
Torshälla on taajama ja entinen kaupunki Keski-Ruotsissa. Torshälla sijaitsee Södermanlandin historiallisessa maakunnassa samannimisessä Södermanlandin läänissä. Luonnonmaantieteellisesti ilmaistuna kaupunkitaajama sijaitsee Mälaren-järven etelärannalla. Aikaisemmin Torshälla oli itsenäinen kaupunki, mutta vuodesta 1971 lähtien se on ollut osa Eskilstunan kuntaa. Vuoden 2010 lopussa Torshällan taajamassa oli 7 612 asukasta.
Vuonna 2006 järjestettiin kansanäänestys Torshällan erottamisesta omaksi kunnakseen, mutta enemmistö äänestäneistä vastusti ehdotusta. Myös Torshällan alueella enemmistö vastusti Eskilstunan kunnan jakamista.
Birger Maununpoika myönsi Torshällalle kaupunkioikeudet vuonna 1317. Torshällan kaupungista muodostettiin kaupunkikunta 1.1.1863, kun vuonna 1862 säädetty "Förordning om kommunalstyrelse i stad" (SFS 1862:14) eli "Asetus kunnallishallinnosta kaupungeissa" astui voimaan. Torshällan oma maistraatti ja raastuvanoikeus lakkautettiin vuonna 1946, jolloin kaupunki liitettiin Livgedingetin tuomiokuntaan.
Vuonna 1952 Torshällan kaupunkiin liitettiin osa Torshällan maalaiskuntaa. Vuonna 1971 kaupunki liitettiin silloin muodostettuun Eskilstunan kuntaan. Torshällan kaupunkiseurakunta puolestaan yhdistyi vuonna 1971 Torshällan seurakuntaan.
Torshällan vaakuna oli käytössä vuosina 1949–1970.
Abdulaziz Al-Kuwari
Abdulaziz Al-Kuwari (s. 13. marraskuuta 1979) on qatarilainen ralliautoilija. Hän aloitti uransa vuonna 2000 kotimaan rallikilpailuissa. Vuonna 2003 hän voitti Qatar International Rally-sarjan mestaruuden. Vuonna 2012 Al-Kuwari debytoi WRC-sarjassa Akropolis-rallissa, jossa hän sijoittui kymmenenneksi ollen ensimmäinen kuljettaja sitten vuoden 2008 ja Sebastien Ogierin, joka on ajanut pisteille depyyttikilpailussaan.